רפאל חיון

רפאל חיון (כ"ז באלול תשמ"ג, 5 בספטמבר 1983) הוא איש מודיעין אזרחי ישראלי, העוסק בפיענוח מודיעין גלוי (OSINT) וחסוי ומעביר אותו לידי צה"ל ולכוחות הביטחון החל משנת 2011. ב-7 באוקטובר 2023, במהלך טבח שבעה באוקטובר, סייע רבות בהכוונת כוחות צבאיים והחברתם לחולית במהלך הטבח שהתרחש בקיבוץ, לכפר עזה במהלך הטבח שם, לנחל עוז, לפסטיבל נובה ועוד.

 ביוגרפיה 
חיון נולד לאילן ואילנה במושב צרופה בחוף הכרמל, שם למד בניר עציון. בהמשך המשפחה חזרה בתשובה ועברה לביתר עלית, אז למד בישיבה הקטנה פורת יוסף בקטמון בירושלים, ובהמשך בישיבת כסא רחמים בבני ברק. בשלהי שנת 1995 המשפחה עברה לנתיבות שבעוטף עזה, שם למד בכולל של הרב יורם אברג'ל, ובמקביל שימש כטכנאי מחשבים וניהל מעבדה.

 עיסוקו במודיעין 
בגיל 27, לאחר צבירת ניסיון וידע בתחום ההאקינג, החל לעסוק ביירוט מודיעין אויב והעברתו לידי כוחות צה"ל וזרועות הביטחון שונות, לאחר שקיבל ממשרד התקשורת רישיון להחזיק ציוד מודיעין ולהשתמש בו על מנת להמשיך לסייע באמצעי מודיעין שונים. הוא מנהל קבוצה של כ-30 חברים העוסקים בעיבוד וסינון המידע המודיעיני. לדברי חיון, ועל פי עדויות של לוחמים, פעמים רבות מידע זה, שמושג מהשטח בזמן אמת, מגיע לכוחות עוד בטרם מגיעות אליהם אינדיקציות מודיעיניות מהגורמים המקצועיים בזרועות המודיעין של צה"ל והמשטרה, דבר שהביא לא פעם להצלת חיים.

בסוף 2022 החליט אלוף-משנה ג', ששימש אז כראש מחלקת ביטחון מידע בצה"ל, למנוע ממנו תקשורת עם המפקדים בשטח, לטענתו מכיוון שצה"ל הוא מהצבאות הטובים בתחום ואינו זקוק לעזרה אזרחית. הקלטת השיחה ביניהם אודות העניין פורסמה בחדשות 12 על ידי אלמוג בוקר בספטמבר 2024.

ב-17 באוקטובר 2023 פורסם בזמן ישראל לראשונה על פועלו של חיון במעקב אחר תרגילי חמאס וההתרעה אודותיהם, ועל פסילת האישור להחזקת הציוד מצד משרד התקשורת וצה"ל.

למחרת, ב-18 באוקטובר, ראיין גיא לרר את חיון בערוץ 13, שם קרא חיון לחידוש הרישיון לשימוש בכלי המודיעין שנשלל ממנו. מספר שעות לאחר מכן הוחזר לחיון הרישיון. הראיון זכה ל-1.2 מיליון צפיות בטיקטוק.

חיון מנהל מספר פורומים דיגיטליים, בהם חברים גורמים רבים במערכת הביטחון, המסתייעים באופן שוטף במידע המופק מהם.

 פעילותו במתקפת הפתע על ישראל, שבעה באוקטובר 2023 
ממוזער|חיון עם חן בוכריס, סגן מפקד יחידת מגלן שנהרג בקרבות
ב-7 באוקטובר, כבר משלב מוקדם בבוקר, פנו אליו מאות אנשי צבא ואנשים מקיבוצי העוטף ומפסטיבל נובה, שביקשו את עזרתו. חיון הכווין כוחות צבאיים ליישובים שונים בעוטף ולפסטיבל נובה, והחביר בינם לבין אנשי כיתות הכוננות והאנשים הלכודים בבתיהם. בעקבות פעילותו זרמו כוחות צבאיים ראשונים לחולית, שהצילו רבים מבני הקיבוץ.

חיון טוען כי אילו המידע שהעביר היה מתקבל והציוד שלו לא היה נלקח על ידי הצבא - הטבח היה נמנע.

אחד האנשים שהכווין חיון היה חן בוכריס, סגן מפקד יחידת מגלן, שמספר ימים קודם לכן הודיע לו כי בכוונתו לבקרו ולהעניק לו תעודת הוקרה מהיחידה. חיון ובוכריס היו בקשר עד דקות ספורות לפני שנהרג בקרב עם מחבלים בנחל עוז.

חלקו בהכוונת כוחות צבאיים לקיבוצי העוטף ולפסטיבל נובה בכלל, וכוחות של יחידת מגלן בפרט, הוזכר במאמר מפורט בניו יורק טיימס שפורסם בדצמבר 2023על מאמר זה, כחלק משורת מאמרים שפרסם הניו יורק טיימס לסיקור טבח שבעה באוקטובר ומלחמת חרבות ברזל, קיבל העיתון את פרס פוליצר לשנת 2024. וכן בג'רוזלם פוסט ובשבועון הגרמני די צייט. כמו כן נערך עמו ראיון ששודר ב-I24NEWS בצרפתית.

ב-12 בספטמבר 2024 העיד בפני ועדת החקירה האזרחית לטבח שבעה באוקטובר.

 פעילותו במלחמת חרבות ברזל 
ב-25 באוגוסט פורסם כי תקיפה של צה"ל בבית החולים נאצר בח'אן יונס נבעה בעקבות תיעוד שהעביר חיון לכוחות הביטחון לאחר מעקב של מספר ימים, בו נראית מצלמה שהוצבה בבית החולים נאצר וצילמה את כוחות צה"ל השוהים בקרבת מקום במטרה לאסוף עליהם מידע שישמש את חמאס נגדם.פרסום של אלמוג בוקר על חשיפת המצלמה על ידי חיון.

חיון מרבה לבקר את פעולות כוחות הביטחון והממשלה בכך שאינם תקיפים מול איום החמאס ובכך שהסיוע ההומניטארי מגיע אל החמאס ומעניק לאנשיו כוח נוסף ללוחמהובנוסף מגביר את השליטה שלו ברצועה כלפי התושבים, למשל בהתניה שמשפחה תקבל מזון רק אם אחד מבניה יצטרף לחמאס. לטענתו אין רעב ברצועה והדיון על כך הוא קמפיין מתוכנן מראש והצילומים מבוימים.

בנוסף חיון טוען כי אזרחים מבלי משים מעבירים מידע מודיעני לידי איוב בעת נפילת טילים, אך מנגד יש יכולת לכל אחד לסייע באיסוף מודיעיני "אם כל אזרח יהיה ער לסביבה שלו [...] עוד סיוע קטן, עזרה קטנה שבעצם תשלים תמונה בפאזל מאוד גדול".   

 הוקרה 
על פעילותו בסיוע ליחידות השונות בצה"ל בכלל, וב-7 באוקטובר 2023 ומלחמת חרבות ברזל בפרט, קיבל תעודות הוקרה מהיחידות: מגלן, היחידות המיוחדות 901, יחידת הניוד 444, דובדבן, ימ"ס דרום, חיל האוויר, שב"ס, מג"ב, ועוד.

ב-14 בספטמבר 2025 קיבל חיון את אות 'מגן העוז' מידי השר עמיחי אליהו במעמד הוקרה בבריכת הסולטן.טקס הענקת אות 'מגן העוז' לרפאל חיון בבריכת הסולטן.

גלריה

ראו גם
 מיקי גורדוס

 קישורים חיצוניים 
 אתר האינטרנט של רפאל חיון




 עדותו של רפאל חיון בערוץ היוטיוב של המיזם עדות 710

 ראיון עם רפאל חיון באתר הידברות










 הערות שוליים 

קטגוריה:ישראלים שנולדו ב-1983